Радыяцыя, што і была, даўно “адмыта”: зараз прыборы не паказваюць і паловы дапушчальнай нормы. Першая “дэзактывацыя” была прама на месцы: навукоўцы, што ўдзельнічалі ў “чарнобыльскіх” экспедыцыях, мылі сабраны скарб у рэках і калодзежах, карыстаючыся шчоткамі і пяском. Ды і папярэдне стараліся збіраць рэчы менавіта пад стрэхамі пакінутых хат —﻿ радыяцыйны пыл туды, як правіла, менш трапляў. Пасля гэтата рэчы яшчэ апрацоўвалі ў Мінску. Апошняе “вялікае прыбіранне” тут было зусім нядаўна —﻿ адразу пасля апошняга рамонту.